**KRĪZES VADĪBAS PADOMES**

**SĒDES PROTOKOLS**

|  |  |  |
| --- | --- | --- |
| Rīgā | Nr. 2 | 2024.gada 30.jūlijā |

|  |  |  |  |  |
| --- | --- | --- | --- | --- |
| **Sēdi vada:**  Ministru prezidente,  Krīzes vadības padomes priekšsēdētāja | - | | E.Siliņa | |
| **Sēdē piedalās:** | |  | |  |
| Veselības ministrs | | - | | H.Abu Meri |
| Viedās administrācijas un reģionālās attīstības ministre | | - | | I.Bērziņa |
| Tieslietu ministre | | - | | I.Lībiņa-Egnere |
| Iekšlietu ministrs | | - | | R.Kozlovskis |
| Satiksmes ministrs | | - | | K.Briškens |
| Finanšu ministrs | | - | | A.Ašeradens |
| Ekonomikas ministrs (piedalījās attālināti) | | - | | V.Valainis |
| Aizsardzības ministrs (piedalās attālināti) | | - | | A.Sprūds |
| **Sēdē nepiedalās:** | |  | |  |
| Ārlietu ministre | | - | | B.Braže |
| **Ar padomdevēja tiesībām sēdē piedalās:** | |  | |  |
| Izglītības un zinātnes ministre | | - | | A.Čakša |
| Klimata un enerģētikas ministrs | | - | | K.Melnis |
| Kultūras ministre | | - | | A.Lāce |
| Zemkopības ministrs (piedalās attālināti) | | - | | A.Krauze |
| Ministru prezidentes padomnieks nacionālās drošības jautājumos | |  | | A.Rikveilis |
| Ārlietu ministrijas valsts sekretāra vietnieks | | - | | A.Viļumsons |
| Jelgavas digitālā centra vadītāja | | - | | I.Āboliņa |
| Viedās administrācijas un reģionālās attīstības ministrijas valsts sekretāra vietniece | | - | | I.Oša |
| Jūrmalas valstspilsētas pašvaldības piedalīsies Jūrmalas Domes priekšsēdētāja | | - | | R.Sproģe |
| Latvijas Vides ģeoloģijas un meteoroloģijas centra Prognožu un klimata daļas vadītājs | | - | | A.Vīksna |
| Rīgas domes priekšsēdētājs | | - | | V.Ķirsis |
| Rīgas valstspilsētas pašvaldības Civilās aizsardzības un operatīvās informācijas pārvaldes vadītājs | | - | | G.Reinsons |
| AS "Augstsprieguma tīkls" valdes priekšsēdētājs | | - | | R.Irklis |
| AS "Sadales tīkls" valdes priekšsēdētājs | | - | | S.Jansons |
| Aizsardzības ministrijas valsts sekretārs | | - | | A.Puriņš |
| Satiksmes ministrijas Drošības politiku koordinācijas nodaļas vecākais referents | | - | | M.Kalenda |
| Rīgas valstspilsētas pašvaldības Finanšu departamenta direktors | | - | | U.Rakstiņš |
| Izglītības kvalitātes valsts dienesta vadītāja | | - | | I.Juhņēviča |
| Valsts ugunsdzēsības un glābšanas dienesta priekšnieks | | - | | M.Baltmanis |
| Valsts ugunsdzēsības un glābšanas dienesta priekšnieka vietnieks (piedalījās attālināti) | | - | | I.Nakurts |
| Valsts ugunsdzēsības un glābšanas dienesta priekšnieka vietnieks (piedalījās attālināti) | | - | | I.Zitāns |
| Valsts ugunsdzēsības un glābšanas dienesta priekšnieka vietnieks (piedalījās attālināti) | | - | | J.Grīnbergs |
| Krīzes vadības centra izveides grupas vadītājs (piedalījās attālināti) | |  | | O.Āboliņš |
| Krīzes vadības centra izveides grupas konsultants (piedalījās attālināti) | | - | | K.Druvaskalns |
| Valsts ugunsdzēsības un glābšanas dienesta Prevencijas un sabiedrības informēšanas nodaļas vecākā inspektore (piedalījās attālināti) | | - | | V.Gribuste |
| Ministru prezidentes padomnieks Eiropas Savienības jautājumos (piedalās attālināti) | | - | | S.Draviņš |
| Ministru kabineta preses sekretāre (piedalās attālināti) | | - | | S.Jirgensone |
| Kultūras ministrijas Valsts sekretāres vietnieks kultūrpolitikas jautājumos (piedalās attālināti) | | - | | U.Zariņš |
| Valsts meža dienesta Meža resursu pārvaldības departamenta direktore (piedalās attālināti) | | - | | S.Mūrniece |
| Aizsardzības ministra biroja vadītāja (piedalās attālināti) | |  | | L.Gātere |
| Zemkopības ministrijas Lauku attīstības atbalsta departamenta direktore (piedalās attālināti) | | - | | L.Jansone |
| Latvijas Pašvaldību savienības ģenerālsekretāre (piedalās attālināti) | | - | | M.Juhna |
| Zemkopības ministrijas Meža nozares stratēģijas un atbalsta nodaļas departamenta direktora vietnieks (piedalās attālināti) | | - | | N.Strūve |
| Ministru kabineta Stratēģiskās komunikācijas departamenta vadītājs (piedalās attālināti) | | - | | R.Bambals |
| Valsts meža dienesta ģenerāldirektors (piedalās attālināti) | | - | | A.Ozols |
| Ministru kabineta Komunikācijas departamenta vadītāja (piedalās attālināti) | | - | | I.Pavlova |
| Jelgavas novada pašvaldības priekšsēdētāja vietniece (piedalās attālināti) | | - | | I.Vītola |
| Iekšlietu ministrijas valsts sekretāra vietniece (piedalās attālināti) | | - | | I.Aire |
| Jelgavas valstspilsētas pašvaldības domes priekšsēdētāja vietnieks (piedalās attālināti) | | - | | J.Strods |
| Valsts meža dienesta Tukuma mežniecības vecākais mežzinis (piedalās attālināti) | | - | | J.Rosickis |
| Zemkopības ministrijas valsts sekretāra vietnieks (piedalās attālināti) | | - | | J.Šnore |
| Rīgas domes galvenā speciāliste (piedalās attālināti) | | - | | A.Butkāne |
| Ekonomikas ministra biroja vadītāja (piedalās attālināti) | | - | | A.Mazitāne |
| Latvijas Pašvaldību savienības padomnieks tautsaimniecības jautājumos (piedalās attālināti) | | - | | A.Salmiņš |
| Ministru prezidentes preses sekretārs (piedalās attālināti) | | - | | A.Zoldners |
| Aizsardzības ministrijas Krīzes vadības un noturības departamenta pārstāvis (piedalās attālināti) | | - | | J.Feldmanis |
| Valsts policijas priekšnieka vietnieks (piedalās attālināti) | | - | | A.Grišins |
|  | |  | |  |
| **Sēdi protokolēja:** | |  | |  |
| Valsts ugunsdzēsības un glābšanas dienesta Civilās aizsardzības pārvaldes priekšnieks | | - | | U.Ķevers |
| Valsts ugunsdzēsības un glābšanas dienesta Civilās aizsardzības pārvaldes Resursu pārvaldīšanas nodaļas vecākā inspektore | | - | | I.Sutra |

Sēdi sāk 30.07.2024. plkst.15.00

**1.§**

**Informācija par aktuālo situāciju saistībā ar spēcīgā vēja un lietus radīto zaudējumu apzināšanu, seku novēršanu un pārvarēšanu**

*(E.Siliņa, R.Kozlovskis, A.Vīksna, I.Bērziņa, I.Āboliņa, I. Lībiņa-Egnere,*

*M.Baltmanis, R.Irklis, K.Melnis, S.Jansons, R.Sproģe, I.Vītola, V.Ķirsis. A.Lāce, M.Juhna, E.Valantis, K.Briškens, A.Ozols, A.Krauze)*

1. Pieņemt zināšanai:

* VSIA “Latvijas Vides ģeoloģijas un meteoroloģijas centrs” sniegto informāciju par hidrometeoroloģiskajiem novērojumiem.
* Valsts ugunsdzēsības un glābšanas dienesta sniegto informāciju par spēcīgā lietus, plūdu un vētras radītajiem postījumiem, glābšanas darbiem un reaģēšanas un seku likvidēšanas pasākumiem.
* Klimata un enerģētikas ministrijas sniegto informāciju par situāciju energoapgādes un dabas gāzes apgādes jomā.
* AS “Augstsprieguma tīkls” sniegto informāciju.
* AS “Sadales tīkls” sniegto informāciju.
* Satiksmes ministrijas sniegto informāciju par situāciju uz valsts un pašvaldību autoceļiem, dzelzceļa, ostu un gaisa satiksmes jomās.
* Zemkopības ministrijas sniegto informāciju par situāciju lauksaimniecības jomā.
* Valsts meža dienesta sniegto informāciju par situāciju meža zemēs.
* Viedās administrācijas un reģionālās attīstības ministrijas sniegto informāciju par pašvaldību saistošajiem noteikumiem attiecībā uz pabalstu krīzes situācijā un pabalstu dzīvojamas telpas vai dzīvojamās mājas remontam, kā arī kārtību, kas noteikta Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” attiecībā uz budžeta programmu “Līdzekļi neparedzētiem gadījumiem”.
* Rīgas valstspilsētas pašvaldības sniegto informāciju par spēcīgā lietus un vētras radītajiem postījumiem, seku likvidēšanas pasākumiem.
* Jūrmalas valstspilsētas pašvaldības sniegto informāciju par spēcīgā lietus un vētras radītajiem postījumiem, seku likvidēšanas pasākumiem.
* Jelgavas valstspilsētas pašvaldības sniegto informāciju par spēcīgā lietus un vētras radītajiem postījumiem, seku likvidēšanas pasākumiem.
* Jelgavas novada pašvaldības sniegto informāciju par spēcīgā lietus un vētras radītajiem postījumiem, seku likvidēšanas pasākumiem.

1. Pieņemt zināšanai, ka valsts teritorijā notikušās lietusgāzes, vētra un plūdi atbilstoši Civilās aizsardzības un katastrofas pārvaldīšanas likuma 4.panta pirmās daļas 1.punkta b. un c. apakšpunktam un otrās daļas 2.punktam, atzīstami kā reģionāla mēroga dabas (hidroloģiska un meteoroloģiska) katastrofas draudi vai katastrofa.
2. Pieņemt zināšanai, ka atbilstoši Ūdens apsaimniekošanas likuma 1.panta 14.1 punktam plūdu definējums ir: “plūdi – parasti ar ūdeni neklātas sauszemes īslaicīga applūšana ar ūdeni, tai skaitā vētras radīto jūras ūdens uzplūdu piekrastes teritorijās vai palu vai ilgstošu lietavu izraisītas straujas ūdens līmeņa celšanās dēļ.”

**2.§**

**Informācija par turpmākajiem attīstības scenārijiem un sagatavošanos tiem.**

*(E.Siliņa, A.Vīksna, S.Mūrniece, A.Krauze, I.Bērziņa, R.Sproģe, V,Ķirsis I. Lībiņa-Egnere, A.Lāce, A.Ašeradens, M.Baltmanis, E.Celmiņa, R.Kozlovskis, K.Melnis)*

1. Pieņemt zināšanai:

* VSIA “Latvijas Vides, ģeoloģijas un meteoroloģijas centrs” informāciju par hidrometeoroloģisko novērojumu prognozi un iespējamajiem scenārijiem.
* Labklājības ministrijas valsts sekretāra vietnieces sniegto informāciju par Labklājības ministrijas iniciatīvu veidot speciālu programmu algotajiem pagaidu sabiedriskajiem darbiem vētras skartajās teritorijās.

1. Krīzes vadības padomes sēdē tika nolemts:
   1. Pašvaldībām viena mēneša laikā atbilstoši normatīvajiem aktiem sagatavot aprēķinus par vētras, lietus un ar tiem saistīto plūdu (arī vējuzplūdu) radītajiem zaudējumiem un iesniegt tos apkopošanai Viedās administrācijas un reģionālās attīstības ministrijai. Viedās administrācijas un reģionālās attīstības ministram pēc izvērtēšanas un saskaņošanas ar Finanšu ministriju iesniegt attiecīgu tiesību akta projektu izskatīšanai Ministru kabinetā.
   2. Ministrijām viena mēneša laikā aprēķināt ar vētras, lietus un to saistītajiem plūdiem (arī vējuzplūdiem) nodarītos zaudējumus nozaru politikas jomās, ja tādi radušies, un nozaru ministriem iesniegt noteiktā kārtībā izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””.
   3. Finanšu ministrijai sadarbībā ar Viedās administrācijas un reģionālās attīstības ministriju un Zemkopības ministriju vienas dienas laikā sagatavot risinājumu un iesniegt Krīzes vadības padomes sekretariātam ([cmc@vugd.gov.lv](mailto:cmc@vugd.gov.lv)) un, ja nepieciešami grozījumi normatīvajos aktos, Ministru kabinetam par lūzušo koku zāģēšanu, savākšanu, atsavināšanu (var piederēt pašvaldībai, vai privātai personai), lai pašvaldības nodrošinātu atjaunošanas pasākumu īstenošanu, nepārkāpjot Publiskas personas mantas atsavināšanas likumā un Publiskas personas finanšu līdzekļu un mantas izšķērdēšanas novēršanas likumā un uz to pamata izdoto tiesību aktu prasības.
   4. Latvijas Pašvaldību savienībai sadarbībā ar pašvaldībām koordinēt ūdensapgādes un kanalizācijas uzņēmumu vai lauksaimnieku resursu iesaistīšanu skartajās pašvaldībās notekūdeņu un kanalizācijas atsūknēšanai, ja nepieciešams izmantojot Ministru kabineta 2017. gada 7. marta noteikumos Nr. 131 “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību” noteikto kārtību un atbilstoši Valsts civilās aizsardzības plāna (Ministru kabineta 2020. gada 26. augusta rīkojums Nr. 476) 27.pielikuma 22.punktam.
   5. Ekonomikas ministrijai kopā ar Finanšu ministriju un Latvijas Banku informēt Latvijas Apdrošinātāju asociāciju par šā protokola 1.paragrāfa 2. un 3.punktu.
   6. Katrai pašvaldībai aktīvi informēt savus iedzīvotājus par katras pašvaldības darbu vētras, lietavu un plūdu radīto postījumu novēršanā, sniedzot iedzīvotājiem regulāru, pēc iespējas plašāku un precīzāku informāciju par jau paveikto un plānotajiem darbiem un šo darbu izpildes vietām.

**3.§**

**Dažādi.**

*(E.Siliņa)*

Nākamā Krīzes vadības padomes sēde tiks sasaukta pēc nepieciešamības.

Sēdi slēdz 30.07.2024. plkst.17.02

Krīzes vadības padomes

priekšsēdētāja E.Siliņa

Krīzes vadības padomes sekretariāta

vadītājs M.Baltmanis